Kommissionens forordning (EF) nr. 1610/2000

af 24. juli 2000

om ændring af forordning (EØF) nr. 3769/92 om gennemførelsesbestemmelser til og ændring af Rådets forordning (EØF) nr. 3677/90 om foranstaltninger til modvirkning af ulovlig anvendelse af visse stoffer til fremstilling af narkotika og psykotrope stoffer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3677/90 af 13. december 1990 om foranstaltninger til modvirkning af ulovlig anvendelse af visse stoffer til fremstilling af narkotika og psykotrope stoffer(1), senest ændret ved Kommissionens forordning (EØF) nr. 3769/92(2), særlig artikel 10, stk. 3,

under henvisning til forordning (EØF) nr. 3769/92 om gennemførelsesbestemmelser til og ændring af forordning (EØF) nr. 3677/90, senest ændret ved forordning (EØF) nr. 2093/97(3),

under henvisning til aftalen mellem Det Europæiske Fællesskab og Republikken Chile om prækursorer og kemiske stoffer(4),

under henvisning til afsnit 7, litra a), stk. i), i del B af resolution S-20/4, der blev vedtaget af De Forenede Nationers generalforsamling på den 20. særlige samling, i henhold til hvilken de kontraherende parter i De Forenede Nationers konvention om ulovlig handel med narkotika og psykotrope stoffer kan anmode om forhåndsnotificering forud for udførsel af eddikesyreanhydrid og natriumpermanganat, og

ud fra følgende betragtninger:

(1) Fællesskabet er kontraherende part i De Forenede Nationers konvention om ulovlig handel med narkotika og psykotrope stoffer(5).

(2) Overholdelse af de forpligtelser, der følger af nævnte aftale og af de nævnte anmodninger om forhåndsnotificering, forudsætter, at der indføres krav om godkendelse forud for udførsel for så vidt angår de stoffer og de lande, der er anført i bilag A til aftalen, eller hvortil der henvises i anmodninger om forhåndsnotificering.

(3) Argentina, Benin, Bolivia, Brasilien, Caymanøerne, Costa Rica, Cypern, Etiopien, Den Russiske Føderation, Indonesien, Japan, Jordan, Macao, Malaysia, Moldova, Nigeria, Paraguay, Peru, Filippinerne, Saudi-Arabien, Sydafrika, Sri Lanka, Tadsjikistan, Tjekkiet, Tyrkiet og Venezuela har under henvisning til artikel 12, stk. 10, i De Forenede Nationers konvention om ulovlig handel med narkotika og psykotrope stoffer anmodet om forhåndsnotificering forud for udførsel af varer i skema 1 til nævnte konvention, samt i en række tilfælde for eddikesyreanhydrid og natriumpermanganat.

(4) Bilag II og III til denne forordning må ajourføres af hensyn til overholdelsen af nævnte aftale og de nævnte landes anmodninger om forhåndsnotificering forud for udførsel af eddikesyreanhydrid og natriumpermanganat.

(5) Nævnte bilag bør udskiftes af hensyn til klarheden på området.

(6) Denne forordnings fastsatte foranstaltninger er i overensstemmelse med udtalelse fra Udvalget for Narkotikaprækursorer -

UDSTEDT FØLGENDE FORORDNING:

Artikel 1

Bilag II og III til forordning (EØF) nr. 3769/92 erstattes med bilagene til denne forordning.

Artikel 2

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. juli 2000.

På Kommissionens vegne

Frederik Bolkestein

Medlem af Kommissionen

(1) EFT L 357 af 20.12.1990, s. 1.

(2) EFT L 383 af 29.12.1992, s. 17.

(3) EFT L 292 af 25.10.1997, s. 11.

(4) EFT L 336 af 11.12.1998, s. 48.

(5) Rådets afgørelse af 22. oktober 1990 om godkendelse på Det Europæiske Økonomiske Fællesskabs vegne af De Forenede Nationers konvention om ulovlig handel med narkotika og psykotrope stoffer (EFT L 326 af 24.11.1990, s. 56).

BILAG

"BILAG II

>TABELPOSITION>

BILAG III

>TABELPOSITION>"